bluuebunny/crossref_metadata_2025 huggingface dataset:
Association between living in an e-waste recycling area and health effects among children in Buriram, Thailand
Authors:   , Panyakhong Krittayot
Published: February 2025

Living in an e-waste recycling area could harm sensitive population like children to be exposed to toxic substances such as heavy metals and toxic chemicals. These can impact various systems of the children body. This work aimed to investigate association between living in e-waste recycling sites and children health effects in Buriram, the largest e-waste site in Thailand. This cross-sectional study analyzed 125,823 inpatient children records (aged 0 to 15 years old) from Buriram Hospital. A logistic regression model was fitted to investigate the association and adjusted odd ratio (AOR). The result showed statistically higher prevalence for 5 diseases in e-waste subdistricts and statistically confirmed the association and increased risk for neoplasms (AOR [95%CI] = 3.150 [1.722-5.761]), blood and immune diseases (AOR [95%CI] = 1.723 [1.303-2.279]), nervous system diseases (AOR [95%CI] = 2.033 [1.320-3.132]), eye diseases (AOR [95%CI] = 3.001 [1.596-5.643]) and genitourinary system diseases (AOR [95%CI] = 1.728 [1.149-2.599]). For young children (0-6 years old), we found statistically increased AORs for blood and immune mechanism diseases (AOR [95%CI] = 2.086 [1.442, 3.016]), nervous system diseases (AOR [95%CI] = 2.826 [1.694, 4.715]), eye diseases (AOR [95%CI] = 3.862 [1.708, 8.734]), skin diseases (AOR [95%CI] = 1.858 [1.058, 3.263]), musculoskeletal system diseases (AOR [95%CI] = 3.143 [1.164, 8.487]) and genitourinary system diseases (AOR [95%CI] = 1.947 [1.107, 3.422]). In middle age group (7-12 years old), the association was statistically confirmed for neoplasms (AOR [95%CI] = 5.890 [2.845, 12.195]) and eye diseases (AOR [95%CI] = 2.732 [1.001, 7.457]). For old children (13-15 years old.), significantly increased AORs were observed for digestive system disease (AOR [95%CI] = 2.051 [1.110-3.789]) and genitourinary system disease (AOR [95%CI] = 2.743 [1.214-6.199]). The findings confirmed the association between childhood living in an e-waste recycling area and greater risks of various disease. The young group are at a priority to reduce exposure through skin absorption, inhalation and digestion as spending almost 24 hours in home as an e-waste workplace. This work did not account for chemical exposure or other contaminant sources.
แชทบอทขนมไทย
Authors:   , พรมสุทธิพันธ์ มินตร์ธาฎา
Published: February 2025

ปัจจุบันมีนักท่องเที่ยวชาวต่างชาติจำนวนมากที่ให้ความสนใจในขนมไทย แต่มีขนมไทยเพียงไม่กี่ชนิดเท่านั้นที่เป็นที่นิยมถูกจดจำได้ในสายตาของนักท่องเที่ยวต่างชาติ อีกทั้งขนมไทยส่วนใหญ่นั้น หากมองเพียงหน้าตาภายนอกจะไม่สามารถบอกได้ว่ามีส่วนผสมใดบ้าง ทำให้นักท่องเที่ยวเหล่านี้มักจะสอบถามผู้ขายว่าขนมชนิดดังกล่าวทำมาจากส่วนผสมอะไร เพื่อประกอบการตัดสินใจซื้อ และหลีกเลี่ยงส่วนผสมที่แพ้ ถึงแม้ว่าจะสามารถถามส่วนผสมจากผู้ขายได้แต่ก็ยังมีโอกาสที่จะสื่อสารกันผิดพลาด ซึ่งผู้พัฒนาเห็นว่าหากมีช่องทางที่จะทำให้นักท่องเที่ยวชาวต่างชาติสามารถค้นหาข้อมูลขนมไทยได้ด้วยชื่อหรือภาพถ่าย ผ่านแอปพลิเคชันแชทที่เป็นที่นิยมอย่าง แอปพลิเคชัน LINE ก็จะช่วยให้ผู้คนเข้าถึงข้อมูลของขนมไทยได้สะดวก แม่นยำ และรวดเร็วกว่าเดิม อีกทั้งยังช่วยส่งเสริมการท่องเที่ยวในประเทศไทยให้เป็นที่นิยมมากยิ่งขึ้นอีกด้วย ในส่วนของการวิเคราะห์ชนิดของขนมไทยจากภาพนั้น ผู้พัฒนาได้นำกระบวนการ Convolution Neural Network หรือการวิเคราะห์ภาพจากองค์ประกอบของภาพมาใช้ กระบวนการนี้ให้ผลลัพธ์เป็นความน่าจะเป็นของขนมแต่ละชนิด ซึ่งแสดงให้เห็นว่าภาพที่นำไปวิเคราะห์มีความใกล้เคียงกับขนมชนิดใดมากที่สุด โครงสร้างของ Convolution Neural Network สามารถออกแบบและปรับแต่งได้หลากหลายตามความต้องการของผู้ออกแบบ ผู้พัฒนาจึงทำการออกแบบและทดลองโมเดลในรูปแบบต่าง ๆ ที่สามารถทำได้ภายใต้ขอบเขตที่กำหนดไว้ เพื่อให้ได้โมเดลที่สามารถทำนายภาพขนมไทยจากผู้ใช้ได้อย่างมีประสิทธิภาพ
การบรรจุและการปลดปล่อยแบบควบคุมของยาโดยใช้ยางธรรมชาติ/ซิลิกานาโนคอมพอสิต
Authors:   , พิทยชินโชติ หาญณรงค์
Published: February 2025

โครงการวิจัยนี้ศึกษาการเตรียมและการประยุกต์มีโซพอรัสนาโนคอมพอสิตของยางธรรมชาติ (NR) และเฮกซะโกนอลมีโซพอรัสซิลิกา (HMS) หรือ NR/HMS เป็นตัวนำส่งยาสำหรับการบรรจุและการปลดปล่อย แบบควบคุมของไดโคลฟิแนค เพื่อป้องกันการปลดปล่อยยาในบริเวณกระเพาะอาหาร ลดความเป็นพิษของยาและนำส่งโดยตรงไปยังบริเวณลำไส้เล็ก ซึ่งจะช่วยปรับปรุงประสิทธิภาพของยาและลดผลข้างเคียงที่ไม่พึงประสงค์ การเตรียม NR/HMS ใช้กระบวนการอินซิทูโซล-เจล (in situ sol-gel) โดยใช้เตตระเอทิลออโทซิลิเกตเป็นแหล่ง ซิลิกาและโดเดกซิลเอมีนเป็นสารก่อโครงร่างในสารละลายผสมของน้ำและเตตระไฮโดรฟิวแรน การบรรจุยาในวัสดุนาโนคอมพอสิตใช้วิธีอิมเพรคเนชัน (impregnation) จากการศึกษาสมบัติทางกายภาพและเคมีของวัสดุ นาโนคอมพอสิตด้วยเทคนิค X-ray diffraction, N2 physisorption measurement, scanning electron microscopy และ fourier-transform infrared spectroscopy ยืนยันการมีอยู่ของไดโคลฟิแนคใน NR/HMS การศึกษาการปลดปล่อยแบบควบคุมดำเนินการในสภาพแวดล้อมทางเดินอาหารที่อุณหภูมิคงที่ 37 oC เพื่อเลียนแบบระบบย่อยอาหารของมนุษย์ ทำการศึกษาผลของค่าความเป็นกรด-เบส (pH) ที่แตกต่างกันต่อการปลดปล่อย ไดโคลฟิแนคออกจาก NR/HMS โดยเริ่มต้นที่ pH = 1.0 เป็นเวลา 2 ชั่วโมง ตามด้วย pH = 6.8 เป็นเวลา 4 ชั่วโมง NR/HMS มีการปลดปล่อยยาในสภาพ pH ของกระเพาะอาหารน้อยกว่า 2% แต่แสดงการปลดปล่อยยาในสภาพ pH ของลำไส้เล็กสูงถึง 70% ของปริมาณยาที่บรรจุทั้งหมด สภาพไม่ชอบน้ำ (hydrophobicity) ของ NR ช่วยให้รูปแบบการปลดปล่อยไดโคลฟิแนคคงที่มากกว่ากรณีของตัวนำส่ง HMS ที่เป็นซิลิกาบริสุทธิ์
ลำดับชั้นหินทางชีวภาพของฟิวซูลินิด และศิลาวรรณนาของหินคาร์บอเนตในหมวดหินไทรโยค จังหวัดกาญจนบุรี
Authors:   , เทพกุญชร รัชนีกร
Published: February 2025

หมวดหินไทรโยค จังหวัดกาญจนบุรี และราชบุรี มีการกระจายตัวของหินตาร์บอเนตอย่างกวร้างขวาง แต่มีการศึกษาลำดับชั้นหินทางชีวภาพน้อย ซึ่งลำดับชั้นหินทางชีวภาพเป็นสิ่งที่สำคัญในการศึกษาลำดับเหตุการณ์ทางธรณีในพื้นที่นี้เนื่องจากอยู่ในพื้นที่ที่มีแนวรอยเลื่อน และมีโครงสร้างทางธรณีวิทยาที่ซับซ้อนบวกกับมีหินอัคนีแทรกซอนโผล่ในบางบริเวณ จึงทำให้การลำดับชั้นหินไม่ต่อเนื่องและมีข้อมูลทางธรณีวิทยาเสียหายไป เพราะฉะนั้นจุดประสงค์ของการศึกษานี้คือ การหาอายุ ลำดับชั้นหินทางชีวภาพ และสภาพแวดล้อมการสะสมตัว จากการออกภาคสนามได้ทำการเก็บตัวอย่าง 40 ตัวอย่าง นำมาทำเป็นหินบางและศึกษาผ่านกล้องจุลทรรศน์พบว่ามีตัวอย่างที่พบฟิวซูลินิดทั้งหมด 8 ตัวอย่าง โดยฟิวซูลินิดที่สำคัญซึ่งสามารถบ่งบอกอายุได้มี 5 สกุล อยู่ในหมวดหินไทรโยค 4 สกุล ได้แก่ Eopolydiexodina sp., Minojapanella sp., Pseudofusulina sp., Yangchienia sp. มีอายุโดยรวมอยู่ในยุคเพอร์เมียนช่วงกลางคือ คูเบอร์แกนเดียน ถึงมิเดียน และอีก 1 สกุลที่พบอยู่ในหินตะกอนเนื้อประสม ซึ่งจัดให้อยู่ในหมวดหินเขาเมืองครุฑ คือ สกุล Monodiexodina sp. มีอายุตั้งแต่ช่วงปลายของต้นเพอร์เมียนถึง เพอร์เมียนช่วงกลาง นั่นคืออายุโบโลเรียนถึงมิเดียน ลักษณะศิลาวรรณนาพบทั้งหมด 3 ชนิดโดยอยู่ในหมวดหินไทรโยค 2 ชนิด ได้แก่ ไบโอคาลาสติกแพคสโตน (bioclastic packstone) และไบโอคลาสติกเกรนสโตน (bioclastic grainstone) สภาพแวดล้อมการสะสมตัวจึงเป็นทะเลน้ำตื้นในลักษณะแบบแรมป์ (inner ramp) หินอีกชนิดหนึ่งคือ หินทรายเนื้อปูน (calcareous sandstone) ซึ่งอยู่ในหมวดหินเขาเมืองครุฑ อยู่ในสภาพแวดล้อมแบบทะเลตื้นมากในช่วงที่เป็นเขตเปลี่ยนแปลงนอกชายฝั่ง (offshore transitional zone)
การแปลงเสียงพูดเป็นภาษามือไทยเพื่อคนหูหนวกชาวไทย กรณีศึกษาข่าวอาชญากรรม
Authors:   , ลำเพาเลิศวิไล จารุกิตติ์
Published: February 2025

การแปลงเสียงพูดเป็นภาษามือไทยเพื่อคนหูหนวกชาวไทย กรณีศึกษาข่าวอาชญากรรม มีวัตถุประสงค์เพื่อเสนอการแปลงเสียงพูดหรือเสียงบรรยายเป็นภาษามือไทยโดยใช้วีดิทัศน์ข่าวอาชญากรรมเป็นอินพุตและแสดงลำดับวีดิทัศน์ท่าทางภาษามือไทยเป็นเอาท์พุต มอดูลการทำงานหลักทั้งหมด 3 มอดูล ได้แก่ การแปลงเสียงพูดเป็นข้อความ การตัดคำไทย และการสร้างลำดับท่าทาง โดยใช้วีดิทัศน์ท่าทางจาก พจนานุกรมภาษามือไทยอิเล็กทรอนิกส์ โดยความร่วมมือของสำนักงานคณะกรรมการกิจการกระจายเสียง กิจการโทรทัศน์ และกิจการโทรคมนาคมแห่งชาติและจุฬาลงกรณ์มหาวิทยาลัย โครงงานนี้เป็นต้นแบบของระบบการแปลงเสียงพูดเป็นภาษามือไทยและได้รับความร่วมมือในการประเมินผลจากสมาคมคนหูหนวกแห่งประเทศไทยทั้งในด้านความเป็นประโยชน์ของโครงงานนี้และข้อเสนอแนะเพื่อพัฒนาความเข้าใจของลำดับท่าทางภาษามือไทยต่อไป
การรู้จำลายมือเขียนภาษาไทยโดยใช้วิธีการเรียนรู้แบบปรับได้สำหรับผู้ใช้เดี่ยว
Authors:   , ฉลอง ศศิธร
Published: February 2025

การรู้จำลายมือเขียนนั้นเป็นองค์ประกอบสำคัญในหลายระบบ ทั้งยังเป็นงานที่มีความท้าทายงานหนึ่งในงานด้านการรู้จำแบบรูป เนื่องจากตัวอักษรภาษาไทยมีความหลากหลายของรูปร่างและตำแหน่งการเขียนของตัวอักษรในขณะเดียวกันในบางตัวอักษรก็มีความคล้ายคลึงกันเป็นอย่างมากทำให้ยากต่อการจำแนกออกจากกันอย่างชัดเจน ในงานวิจัยนี้จึงนำเสนอวิธีการเรียนรู้เพื่อสร้างตัวแบบการจำแนกซึ่งสามารถปรับตัวให้เข้ากับลักษณะการเขียนของผู้ใช้เพียงคนเดียว จากตัวแบบการจำแนกจำนวน 3 ชนิด และคุณลักษณะของรูปร่าง พื้นผิว และทั้งสองอย่างนำมาประกอบกัน เพื่อออกแบบตัวแบบการจำแนกบนพื้นฐานของการเรียนรู้แบบปรับได้ที่เหมาะสมสำหรับแต่ละคน ผลการทดลองแสดงให้เห็นว่าวิธีการที่นำเสนอให้ผลดีมากกว่าวิธีการเรียนรู้แบบปรับไม่ได้ในแง่ของค่าความถูกต้อง
การศึกษาพฤติกรรมของลมในประเทศไทย
Authors:   , จงสุตกวีวงศ์ มนัญชยา
Published: February 2025

โครงงานวิจัยนี้มีวัตถุประสงค์เพื่อศึกษาพฤติกรรมความเร็วและทิศทางของลมในประเทศ ไทย โดยรวบรวมข้อมูลลมสูงสุดรายวันจากกรมอุตุนิยมวิทยาแห่งประเทศไทย และใช้ความสัมพันธ์ระหว่างความถี่-ขนาด (Frequency-Magnitude distribution relationship) ในการศึกษาความเร็วลมทำให้สามารถแบ่งข้อมูลออกได้เป็น 4 ชุด ได้แก่ ข้อมูลชุดที่ 0-3 โดยชุด ข้อมูลที่สามารถนำไปประเมินต่อได้ คือ ชุดข้อมูลที่ 1 และ 2 ซึ่งสามารถจัดทำเป็นแผนที่ขนาด ความเร็วลมมากที่สุดที่สามารถเกิดขึ้นได้ในช่วง 5 10 30 และ 50 ปี แผนที่คาบอุบัติซ้ำของลม ในช่วงโบฟอร์ตสเกล 0-9 และแผนที่โอกาสการเกิดลมระดับโบฟอร์ตสเกล 8 และ 9 พบว่าบริเวณ ที่มีความเร็วลมมากมักเป็นที่ราบและอยู่ใกล้กับชายฝั่ง ได้แก่ บริเวณที่ราบตอนกลางรอบอ่าวรูป ก และบริเวณภาคใต้ฝั่งตะวันตกในส่วนของทิศทางลมได้ใช้แผนภูมิทิศทางลม (wind rose) ในการศึกษา โดยได้จัดทำแผนภูมิทิศทางลมในแต่ละเดือนเพื่อศึกษาฤดูกาลของลม พบว่าทิศทางลม ในไทยสามรถแบ่งได้เป็น 3 ช่วงหลัก ได้แก่ ช่วงเดือนกุมภาพันธ์ถึงเมษายนลมจะพัดมาจากทิศใต้ ช่วงเดือนเมษายมถึงตุลาคมลมจะพัดมาจากทิศตะวันตกเฉียงใต้ และช่วงเดือนตุลาคมถึงกุมภาพันธ์ลมจะพัดมาจากทิศตะวันออกเฉียงเหนือ ซึ่งเป็นผลมาจากลมตะเภา ลมมรสุมตะวันตกเฉียง ใต้และลมมรสุมตะวันออกเฉียงเหนือตามลำดับ ในการศึกษาเชิงพื้นที่ ได้แบ่งประเทศไทยออกเป็น 6 ภูมิภาค ได้แก่ ภาคเหนือ ภาคตะวันออกเฉียงเหนือ ภาคตะวันออก ภาคกลาง ภาคใต้ฝั่ง ตะวันออก และภาคใต้ฝั่งตะวันตก พบว่าทิศทางของลมในไทย พบว่าลมในภาคเหนือและภาค กลางมีทิศทางจากทางใต้เป็นส่วนใหญ่ เนื่องจากลมพัดเข้าไทยทางตอนล่างของภาคกลางและการ ที่เทือกเขาในภาคเหนือวางตัวในแนวเหนือ-ใต้ เป็นตัวบังคับทิศทางลม ภาคตะวันออกเฉียงเหนือ ภาคตะวันออก และภาคใต้ฝั่งตะวันตกลมจะพัดอยู่ในแนวตะวันออกเฉียงเหนือ-ตะวันตกเฉียงใต้ เนื่องจากอิทธิพลของลมมรสุม และภาคใต้ฝั่งตะวันตกลมพัดมาจากทิศตะวันออกเป็นส่วนใหญ่ เนื่องจากอยู่ติดทะเลอันดามันและอยู่ใกล้เส้นศูนย์สูตร
ออกไซด์ของโลหะบนตัวรองรับเซลลูโลสเพื่อเป็นตัวเร่งปฏิกิริยาเชิงแสงในการสลายสีย้อม
Authors:   , บุศราทิจ ชัยภัทร
Published: February 2025

ในปัจจุบันปัญหาน้ำเน่าเสียเป็นปัญหาส่งผลกระทบกับชาวบ้านที่อยู่ใกล้เคียงแหล่งน้ำ สีย้อมก็เป็นหนึ่งในสารเคมีที่ปนเปื้อนตามแหล่งน้ำ หนึ่งในวิธีในการกำจัดสีย้อมคือ การใช้ตัวเร่งปฏิกิริยาเชิงแสงในการย่อยสลาย โดยนิยมใช้ ZnO และ TiO₂ ในงานนี้ ผู้วิจัยสนใจที่ตรึงโลหะออกไซด์เหล่านี้ บนตัวรองรับจากธรรมชาติ เพื่อช่วยในการกระจายอนุภาคของโลหะออกไซด์ เป็นการลดปริมาณการใช้โลหะออกไซด์ และเส้นใยเซลลูโลสจะช่วยให้การกรองตัวเร่งปฏิกิริยากลับมาใช้ใหม่เกิดขึ้นได้ง่าย โดยตัวรองรับที่ใช้ในงานนี้เป็นเซลลูโลสจากผักตบชวา ที่สามารถหาได้ง่าย โดยเริ่มจากการสกัดเซลลูโลสจากผักตบชวา แล้วนำเซลลูโลสที่ได้มาเคลือบด้วยตัวเร่งปฏิกิริยาเชิงแสง คือ ZnO แล้วนำไปตรวจสอบลักษณะเฉพาะด้วยเทคนิค XRD และ SEM แล้วนำไปทดสอบการสลายสีย้อมเมทิลออเรนจ์ในน้ำ จากผล XRD และ SEM สามารถสังเคราะห์ตัวเร่งปฏิกิริยาเชิงแสง ZnO ที่ติดบนเซลลูโลสและมีการกระจายอนุภาคอย่างสม่ำเสมอ แต่ประสิทธิภาพด้านการสลายสีย้อมเมทิลออเรนจ์ในน้ำต่ำลง
ภาวะสำหรับการแยกอิแนนทิโอเมอร์ของแอลกอฮอล์ด้วยแก๊สโครมาโทกราฟี
Authors:   , โหงทับทิม ชุติกาญจน์
Published: February 2025

ศึกษาภาวะสำหรับการแยกอิแนนทิโอเมอร์ของแอลกอฮอล์ในรูปอนุพันธ์ไตรเมทิลไซลิล จำนวน 32 ชนิด ที่มีโครงสร้างหลักในกลุ่ม 1-phenylethanol และ 1-phenyl-1-propanol ด้วยแก๊สโครมาโทกราฟี ที่ใช้ heptakis(2,3 di-O-methyl-6 O-tert-butyldimethylsilyl)-β-CD เป็นเฟสคงที่ชนิดไครัล เพื่อหาภาวะเบื้องต้นที่รวดเร็วที่นำไปสู่ภาวะอุณหภูมิคงที่ที่เหมาะสมในการแยกคู่อิแนนทิโอเมอร์ได้สมบูรณ์และใช้เวลาน้อย พบว่าควรเริ่มจากการวิเคราะห์แอลกอฮอล์ด้วยโปรแกรมอุณหภูมิจาก 40 ถึง 220 °C ที่อัตรา 30.00 °C/min หากไม่ปรากฏการแยกหรือการแยกมีค่า Rs (resolution) น้อยกว่า 0.7 ควรเปลี่ยนชนิดเฟสคงที่ กรณีที่สารแยกได้ มีค่า Rs ไม่น้อยกว่า 0.7 ให้เลือกภาวะอุณหภูมิคงที่ให้ต่ำกว่า elution temperature ที่ได้จากโปรแกรมอุณหภูมิ ไม่น้อยกว่า 30 °C เป็นค่าเริ่มต้น ในงานวิจัยนี้ สามารถแยกคู่อิแนนทิโอเมอร์ของ 1-(4-fluorophenyl)propanol หรือ pF-PP ได้สมบูรณ์และใช้เวลาน้อยที่สุด (2.04 นาที)
การศึกษามอร์โฟเมทริกซ์ของปูทะเล Scylla paramamosain Estampador, 1949 ในบ่อเพาะเลี้ยง
Authors:   , อาษาเอื้อ เอมิกา
Published: February 2025

การศึกษาความสัมพันธ์ระหว่างความยาวและน้ำหนักลำตัวเป็นหนึ่งในวิธีการที่สำคัญสำหรับการศึกษาโครงสร้าง ประชากรและชีววิทยาการประมงของสัตว์น้ำ การศึกษาครั้งนี้มุ่งเน้นศึกษาความสัมพันธ์ระหว่างความยาวส่วนต่าง ๆ และ ความสัมพันธ์ระหว่างความยาวและน้ำหนักลำตัวของปูทะเล Scylla paramamosain ซึ่งเป็นปูทะเลที่มีความสำคัญ ทางเศรษฐกิจและระบบนิเวศ ในการศึกษาครั้งนี้ได้ทำการวัดขนาดความยาวกระดอง ความกว้างกระดอง ความหนาลำตัว ความยาวก้ามส่วน chela ความยาวก้ามส่วน propodus และชั่งน้ำหนักลำตัวของปูทะเล S. paramamosain เพศผู้ ระยะโตเต็มวัย จำนวนทั้งหมด 537 ตัว และนำข้อมูลที่ได้มาวิเคราะห์ความสัมพันธ์ระหว่างความยาวส่วนต่าง ๆ โดยใช้วิธีการ วิเคราะห์สหสัมพันธ์ของเพียร์สัน (Pearson’s correlation) และความสัมพันธ์ระหว่างความยาวส่วนต่าง ๆ และน้ำหนักลำตัว สามารถเขียนได้ในรูปของสมการเอกโพแนนเชียล คือ W = aLb ซึ่งสามารถนำมาวิเคราะห์หารูปแบบการเจริญเติบโตของปู ทะเลได้ โดยใช้วิธีการของ Ricker (1975) ผลของการศึกษาครั้งนี้พบว่าความสัมพันธ์ระหว่างความยาวกระดอง-ความกว้าง กระดอง ความยาวกระดอง-ความหนาลำตัว ความกว้างกระดอง-ความหนาลำตัว ความยาวกระดอง-ความยาวก้ามส่วน chela ความกว้างกระดอง-ความยาวก้ามส่วน chela ความยาวกระดอง-ความยาวก้ามส่วน propodus และความกว้างกระดอง- ความยาวก้ามส่วน propodus ความหนาลำตัว-ความยาวก้ามส่วน chela ความหนาลำตัว-ความยาวก้ามส่วน propodus และความยาวก้ามส่วน chela – ความยาวก้ามส่วน propodus มีความสัมพันธ์เชิงเส้นในทิศทางเดียวกัน (p<0.05) และความสัมพันธ์ระหว่างความยาวกระดอง ความกว้างกระดอง ความหนาลำตัวและน้ำหนักลำตัว พบว่าสมการแสดง ความสัมพันธ์ที่ได้ คือ W = -0.96272 CL3.83908 W = -1.82078 CW4.11544 และ W = 0.557816 BD3.11403 ตามลำดับ จาก ความสัมพันธ์ดังกล่าวแสดงให้เห็นว่ารูปแบบการเจริญเติบโตเป็นแบบ positive allometry (b>3) ซึ่งตรงกันข้ามกับ ความสัมพันธ์ระหว่างความยาวก้ามส่วน chela และความยาวก้ามส่วน propodus และน้ำหนักลำตัวของปูทะเลที่พบว่า สมการแสดงความสัมพันธ์ที่ได้ คือ W = 0.274403 CHL2.52134 และ W=0.899926 PL2.5711 ตามลำดับ ซึ่งแสดงให้เห็นว่า รูปแบบการเจริญเติบโตเป็นแบบ negative allometry (b<3) ซึ่งสอดคล้องกับการศึกษาในอดีต นอกจากนั้นยังพบว่าความ ยาวก้ามส่วน chela มีขนาดเพิ่มขึ้นตามน้ำหนักลำตัวที่เพิ่มขึ้นแต่จะคงที่เมื่อปูทะเลมีน้ำหนักตั้งแต่ 600 กรัมขึ้นไป ต่างกันกับ ความกว้างกระดองที่จะมีความยาวเพิ่มขึ้นตามน้ำหนักลำตัวที่เพิ่มขึ้น จากการศึกษาครั้งนี้แสดงให้เห็นถึงรูปแบบการ เจริญเติบโตของปูทะเล Scylla paramamosain และความสัมพันธ์ระหว่างขนาดโครงสร้างและความยาวของรยางค์ส่วนต่าง ๆ ซึ่งเป็นข้อมูลที่สำคัญต่อการศึกษาชีววิทยาการประมงและมอร์โฟเมทริกซ์ของปูทะเล S. paramamosain ต่อไปในอนาคต
Transpiration of urban tree species in Chulalongkorn University Centenary Park
Authors:   , Namab Saowapa
Published: February 2025

Urbanization has caused significant environmental problems such as atmospheric pollution and especially climate change. These problems can be solved by building urban greenery and promotes sustained management for mitigates excess urban heating by ecosystem service as transpiration of urban trees and its response to environmental factors in different seasons. We estimated the transpiration rate of four urban tree species in Chulalongkorn University Centenary Park and analyzed its seasonal difference. The studied species were Lagerstroemia floribunda (Crepe Myrtle), Afzelia xylocarpa (Black rosewood), Homalium tomentosum (Moulmein lancewood), and Bauhinia purpurea (Orchid Tree) that had diffuse-porous xylem. Our results found that daily transpiration individual species pattern of both wet and dry seasons had a similar pattern. In dry season had transpiration rate higher than wet season. Moreover, the relationships between daily transpiration rate (E) and vapor pressure deficit (VPD) differ among species. Transpiration increased with VPD when VPD increased in most species with an exponential pattern except A. xylocarpa where increased with an exponential saturating pattern. These results can be used to manage irrigation in urban greening effectively and apply in the management of urban greening to be sustainable by selecting suitable urban tree species that maintain transpiration in both seasons and be less affected by changing from the urban environment.
สภาวะที่เหมาะสมที่สุดต่อการผลิตและสะสมน้ำมันของยีสต์ Cyberlindnera subsufficiens NG 8.2 ในอาหารที่มีคาร์บอนสูงแต่ไนโตรเจนต่ำ
Authors:   , อมรพันธางค์ ธนพร
Published: February 2025

ยีสต์ Cyberlindnera subsufficiens NG 8.2 เจริญได้ดีที่สุดในอาหารเหลว YM เมื่อค่าความขุ่นเซลล์ที่ความยาวคลื่น 660 นาโนเมตร เริ่มต้นเป็น 0.50 ±0.0006 จะเพิ่มเป็น 2.336±0.029 ใน 48 ชั่วโมง จำนวนเซลล์เริ่มต้นที่เหมาะสมที่สุดต่อการนำมาแขวนลอยในอาหารที่มีคาร์บอนสูงแต่ไนโตรเจนต่ำ เพื่อให้ผลิตและสะสมน้ำมัน คือ 2x10⁸ เซลล์ต่อมิลลิลิตร ให้ผลผลิตน้ำมันสุทธิ 0.874±0.211 กรัมต่อลิตรที่ 6 วัน และเมื่อแปรผันค่าพีเอชของอาหารจาก 5.5 เป็น 7.5 ผลผลิตน้ำมันสุทธิเพิ่มขึ้นเป็น 1.106±0.217 กรัมต่อลิตร
Utilization of paper cup waste and rain tree (Samanea saman) leaves by vermicomposting process with cow dung and coffee ground as bulking agent
Authors:   , Klomklang Unchalika
Published: February 2025

The objectives of this study were to determine the appropriate ratio of paper cup waste and rain tree leaves by vermicomposting process combined cow dung and coffee grounds as bulking agents using earthworms species Eudrillus eageniae. The vermicomposting was conducted for 60 days. From the analysis of physical and chemical properties found that all treatments (T1 to T5) on the final vermicomposting had the values of pH, EC and C/N ratio were in the range of 8.16-8.41, 1.24-1.55 dS/m and 2.36-2.71 respectively. The total organic carbon content and total organic matter content had the highest value in treatment 4 (T4) was 33.47 ± 0.56% and 57.56 ± 0.96% respectively and the lowest value in treatment 3 (T3) was 32.09 ± 0.61% and 55.20 ± 1.06% respectively. For the primary macronutrients, including total Kjeldahl nitrogen content available phosphorus content and exchangeable potassium content found that the total Kjeldahl nitrogen content had the highest in the treatment 4 (T4) and the lowest in treatment 1 (T1) with the value of 14.17 ± 0.46% and 12.24 ± 0.48% respectively. Available phosphorus content had the highest in the treatment 1 (T1) and the lowest in treatment 5 (T5) with the value of 1,418.08 ± 305.45 ppm and 472.69 ± 57.98 ppm respectively. Exchangeable potassium content had the highest in the treatment 1 (T1) and the lowest in treatment 3 (T3) with the value of 8,146.81 ± 739.40 ppm and 3,861.98 ± 1,024.56 ppm, respectively. In addition, the seed germination test found that the highest value in treatment 1 (T1) was 45.00 ± 10.00% and the lowest value in the treatment 2 (T2) was 31.67 ± 23.63%. The comparison with the compost quality standards of the Department of Agriculture (2005) presented that T1 to T5 can help improve the physical properties of the soil.
ชนิดและการกระจายของปูแสม บริเวณป่าชายเลนบ้านบางแก้ว อําเภอเมือง จังหวัดสมุทรสงคราม
Authors:   , ว่องวาจานนท์ ชนิดา
Published: February 2025

ชนิดและการกระจายของปูแสมในป่าชายเลนบ้านบางแก้ว จังหวัดสมุทรสงคราม สุ่มเก็บตัวอย่างปูแสมในเดือนมิถุนายน 2561 และธันวาคม 2561 จำนวน 2 สถานี ได้แก่ ป่าชายเลนปลูกอายุ 1 ปี และป่าชายเลนธรรมชาติ โดยใช้ตารางสี่เหลี่ยมนับตัวอย่างขนาด 0.5x0.5 เมตร พร้อมวัดปัจจัยสภาพแวดล้อมเบื้องต้นพบปูแสมจำนวน 5 ชนิด คือ วงศ์ Sesarmidae จำนวน 3 ชนิด ได้แก่ ปูแสมก้ามแดง Perisesarma eumolpe, Episesarma mederi ปูแสมก้ามม่วง Episesarma versicolor และวงศ์ Varunidae จำนวน 2 ชนิด ได้แก่ ปูแสมก้ามส้ม Metaplax dentipes และ M. elegans โดย M. dentipes, และ M. elegans เป็นชนิดที่พบกระจายทั่วไปและพบจำนวนมากที่สุด ส่วน E.versicolor พบว่ามีจำนวนน้อยที่สุด ความหนาแน่นของปูแสมในพื้นที่ศึกษามีความสัมพันธ์ในลักษณะแปรผันตามปัจจัยสิ่งแวดล้อมได้แก่ ปริมาณออกซิเจนของน้ำในดิน ความเป็นกรด-ด่างของน้ำในดิน อุณหภูมิของน้ำในดิน ปริมาณอินทรียสารในดิน และอนุภาคของดินเหนียว และลักษณะเนื้อดินในพื้นที่ศึกษาเป็นชนิดดินร่วนปนทราย (sandy loam)
ผลของการเสริมสาหร่ายทะเลต่อการเจริญเติบโตของกุ้งก้ามกราม (Macrobrachium rosenbergii)
Authors:   , พิมพาศ จริฎา
Published: February 2025

ผลของการเสริมสาหร่ายทะเล 3 ชนิดคือ สาหร่ายผักกาดทะเล (Ulva rigida) สาหร่ายพวงองุ่น (Caulerpa lentillifera) และสาหร่ายมงกุฎหนาม (Acanthophora spicifera ) ต่อการเติบโตและอัตรารอด ตายของกุ้งก้ามกราม (Macrobrachium rosenbergii ) ที่เลี้ยงในระบบน้ำหมุนเวียน โดยเลี้ยงกุ้งก้ามกรามมี น้ำหนักเฉลี่ยเริ่มต้น 6.34 กรัม และความยาวเริ่มต้น 8.66 เซนติเมตร จำนวน 10 ซ้ำ (ตัว) ต่อชุดการทดลอง เป็นระยะเวลา 42 วัน เมื่อสิ้นสุดการผลทดลองพบว่า กุ้งก้ามกรามที่ได้รับอาหารเสริมด้วยสาหร่ายผักกาด ทะเลปริมาณ 3 %, สาหร่ายพวงองุ่น 3% และสาหร่ายมงกุฎหนาม 3% มีการเติบโตจำเพาะ (SGR), อัตราการ เติบโตต่อตัวต่อวัน (ADG) และอัตรารอดตาย ไม่แตกต่างกันทางสถิติ (p>0.05) ผลการศึกษาแสดงให้เห็นว่า อาหารเสริมสาหร่ายพวงองุ่น 3% และสาหร่ายมงกุฎหนาม 3% มีคุณค่าทางโภชนาการเหมาะสมต่อการ เจริญเติบโตของกุ้งก้ามกราม สามารถใช้เป็นวัตถุดิบผสมเสริมในอาหารกุ้งก้ามกรามได้
การเปลี่ยนแปลงสัณฐานชายฝั่งทะเลหลังจากการสร้างเขื่อนที่ยื่นลงไปในทะเล บริเวณปากน้ำท่ากระจาย อำเภอท่าชนะ จ.สุราษฎร์ธานี
Authors:   , ไชยสงวนสุข พัตราพร
Published: February 2025

ในปี พ.ศ. 2550 พื้นที่บริเวณปากแม่น้ำท่ากระจาย อำเภอท่าชนะ จังหวัดสุราษฎร์ธานี มีการสร้างเขื่อนที่ยื่นลงในไปทะเล (Jetty) เพื่อรักษาสภาพปากแม่น้ำให้มีเสถียรภาพ ไม่เกิดการเคลื่อนตัวตามฤดูกาล โดยบริเวณชายฝั่งที่อยู่ใต้โครงสร้างที่คาดว่าจะได้รับผลกระทบจึงได้ก่อสร้างเขื่อนกันคลื่น (Breakwater) และเขื่อนหินทิ้ง (Revetment) งานวิจัยนี้มีจุดประสงค์เพื่อศึกษาการเปลี่ยนแปลงแนวชายฝั่งตั้งแต่ อ.ท่าชนะ จนถึง อ.ไชยา ติดตามการสะสมตัวและการกัดเซาะของตะกอนในช่วงระยะเวลาก่อนและหลังการก่อสร้างเพื่อนำมาเปรียบเทียบหาอัตราการเปลี่ยนแปลงชายฝั่ง ที่สามารถอธิบายบริเวณที่ได้รับผลกระทบจากการสร้างเขื่อนบริเวณปากน้ำท่ากระจายได้ โดยใช้ข้อมูลภาพถ่ายดาวเทียมและข้อมูลภาพถ่ายทางอากาศประยุกต์ใช้กับระบบสารสนเทศภูมิศาสตร์ (Geographic Information System, GIS) อีกทั้งข้อมูลจากภาคสนามเพื่อศึกษาลักษณะทางกายภาพของตะกอน การวัดความลาดชันของชายฝั่ง และการสะสมตัวของชั้นตะกอน จากการประยุกต์ใช้ GIS และการเก็บข้อมูลจากภาคสนาม เมื่อนำมาวิเคราะห์หาความสัมพันธ์ได้ว่ารูปแบบการเปลี่ยนแปลงชายฝั่งในพื้นที่ศึกษา เกี่ยวข้องกับระยะทางของการพัดพาตะกอนจากบริเวณปากน้ำท่ากระจายเป็นหลัก รองลงมาคือลักษณะธรณีสัณฐานของพื้นที่ชายฝั่ง เพราะการก่อสร้างโครงสร้างเขื่อนบริเวณปากน้ำใหญ่ทำให้พื้นที่ทั้งด้านเหนือและด้านใต้โครงสร้างได้รับผลกระทบจากการรบกวนกระบวนการทางธรรมชาติของชายฝั่ง พื้นที่ที่มีผลกระทบจากการเปลี่ยนแปลงบริเวณปากน้ำท่ากระจายคือบริเวณใกล้โครงสร้างทั้งเหนือและใต้โครงสร้างมีอัตรากัดเซาะเพิ่มขึ้น 0.5-1.7 เมตรต่อปี ทางตอนกลางของพื้นที่ มีอิทธิพลจากการเปลี่ยนตำแหน่งปากคลองและการได้รับตะกอนจากปากคลองในบริเวณนั้นมากกว่า และทางตอนใต้ของพื้นที่ศึกษาอยู่ไกลโครงสร้างด้วยการไหลของกระแสน้ำเลียบชายฝั่งเปลี่ยนแปลงไป สมดุลตะกอนเข้าออกฝั่งจึงถูกรบกวนทำให้อัตรากัดเซาะเพิ่มขึ้น 0.05-2.3 เมตรต่อปี บางแห่งตะกอนยังคงเป็นพื้นที่สะสมตัวแต่อัตราสะสมตัวน้อยลง แต่บางแห่งกลายเป็นพื้นที่ที่เกิดการกัดเซาะ
เส้นใยจากพอลิเมอร์ผสมพีแอลเอ/พีบีเอสเสริมแรงด้วยแกรฟีนสำหรับงานต้านไฟฟ้าสถิตย์
Authors:   , พานิชสมบัติ กนกพันธุ์
Published: February 2025

ปัจจุบันอุตสาหกรรมสิ่งทอมีความพยายามที่จะปรับปรุง พัฒนาผลิตภัณฑ์สิ่งทอให้ประสิทธิภาพที่ดียิ่งขึ้น สามารถนำไปใช้งานได้หลากหลายเพื่อเพิ่มมูลค่าให้กับผลิตภัณฑ์ และยังคำนึงถึงความเป็นมิตรต่อสิ่งแวดล้อม และเส้นใยยังคงมีสมบัติที่ดี มีความแข็งแรง ยืดหยุ่น รวมถึงการตอบสนองต่อการใช้งานเฉพาะด้าน อาทิ สิ่งทอที่ช่วยลดการเกิดไฟฟ้าสถิต ซึ่งเป็นปัจจัยสำคัญที่ส่งผลต่อสมบัติโดยรวมของผลิตภัณฑ์สิ่งทอเมื่อถูกนำไปใช้งาน ผู้วิจัยจึงสนใจที่จะนำพลาสติกชีวภาพ (bioplastic) ได้แก่ พอลิแล็กทิกแอซิด (poly(lactic acid), PLA) และพอลิบิวทีลีนซักซิเนต (poly(butylene succinate), PBS) มาผลิตเป็นเส้นใยผสม เนื่องจากในปัจจุบันแนวโน้มความสนใจของผู้ใช้ให้ความสำคัญกับวัสดุที่เป็นมิตรต่อสิ่งแวดล้อม โดยการปรับปรุงสมบัติด้านความแข็งแรง เสถียรภาพทางความร้อน รวมถึงสมบัติต้านทานการเกิดไฟฟ้าสถิต งานวิจัยนี้ได้ศึกษาอัตราส่วนระหว่างพอลิแลกทิกแอซิดและพอลิบิวทีลีนซักซิเนต (100:0, 95:5, 90:10, 80:20) และศึกษาปริมาณการเติมแกรฟีนในพอลิเมอร์ผสม (ร้อยละ 0.5, 1.0, 1.5, 2.0 ) พบว่าที่อัตราส่วนพอลิเมอร์ผสมที่ 90:10 มีสมบัติเชิงกลที่เหมาะสม พบอนุภาคของพอลิบิวทีลีนซักซิเนตกระจายตัวในพอลิแลกทิกแอซิด มีขนาดที่ใกล้เคียงกันและกระจายตัวกันอย่างสม่ำเสมอ และเมื่อเติมแกรฟีนพบว่าที่ปริมาณร้อยละ 0.5 มีความทนแรงดึง ประกอบกับร้อยละการยืดตัวที่ดี เนื่องจากเป็นอัตราส่วนที่แกรฟีนสามารถกระจายตัวในเมทริกซ์ได้ดีและมีส่วนช่วยในการเหนี่ยวนำให้เกิดผลึก นอกจากนี้ปริมาณแกรฟีนที่เพิ่มขึ้นจะทำให้มีอุณหภูมิการสลายตัวสูงขึ้น และสมบัติทางไฟฟ้าดีขึ้นเมื่อเทียบกับเส้นใยพอลิเมอร์ผสมที่ไม่มีการเติมแกรฟีน
โปรแกรมคำนวณพลังงานแสงอาทิตย์ ณ ตำแหน่งใด ๆ โดยใช้ข้อมูลดาวเทียมจากนาซา
Authors:   , มาลาวัลย์ ธนากร
Published: February 2025

โครงงานนี้เป็นการคำนวณพลังงานแสงอาทิตย์ที่ตกลงบนแผงโซลาร์เซลล์ ณ ตำแหน่งที่สนใจ โดยใช้ ข้อมูลตัวแปรความเข้มแสงตรง (DNR) จากเว็บไซต์ www.power.larc.nasa.gov ซึ่งมีการเก็บข้อมูลจากดาวเทียมองค์การบริหารการบินและอวกาศแห่งชาติ (NASA) ไว้มากกว่า 20 ปี แต่เนื่องจากข้อมูลของตัวแปร DNR เป็นค่าความเข้มแสงตรงที่ตกตั้งฉากตลอดเวลา จึงต้องทำการแปลงค่าความเข้มแสงตรงจากเว็บไซต์ของนาซาที่ได้ ให้สอดคล้องกับค่าพลังงานที่แผงโซลาร์เซลล์ได้รับในแต่ละวัน โดยคำนวณค่าความเข้มแสงตรงทางทฤษฎีในทุก ๆ ชั่วโมงของแต่ละวันเพื่อคำนวณพลังงานที่ได้ โดยมีขั้นตอนการทำงานคือ ผู้ใช้งาน ใส่พิกัด ภูมิศาสตร์คือค่าละติจูด และลองจิจูด ใส่มุมเอียงของแผงโซลาร์เซลล์ และใส่มุมที่ทิศของแผงโซลาร์เซลล์ทำกับทิศเหนือเข้าไปในโปรแกรมเพื่อคำนวณเป็นค่าพลังงานแสงอาทิตย์ที่ตกกระทบบนแผงโซลาร์เซลล์ ณ ตำแหน่งที่สนใจ ผลการทดสอบการใช้งานโปรแกรมในกรณีศึกษาพบว่า จังหวัดอุบลราชธานี ที่มุมเอียงแผงโซลาร์เซลล์ 20 องศา จะทำให้แผงรับพลังงานแสงอาทิตย์สูงสุดอยู่ที่ 3.56 kW . ℎr/m²/day, เมืองออสโล ประเทศนอร์เวย์ ที่มุมเอียงแผงโซลาร์เซลล์ประมาณ 45-50 องศา จะทำให้แผงรับพลังงานแสงอาทิตย์สูงสุดอยู่ที่ 2.04 kW . ℎr/m²/day, เมืองไครสต์เชิร์ช ประเทศนิวซีแลนด์ ที่มุมเอียงของแผงโซลาร์เซลล์ 45 องศา จะทำให้แผงรับพลังงานแสงอาทิตย์สูงสุดอยู่ที่ 2.94 kW . ℎr/m²/day สำหรับพื้นที่ในประเทศไทยที่มีศักยภาพการติดตั้งแผงโซลาร์เซลล์ โดยมีการกำหนดเงื่อนไขให้ทิศของแผงโซลาร์เซลล์หันไปทางทิศใต้ พบว่าบริเวณพื้นที่จังหวัดประจวบคีรีขันธ์ มีศักยภาพสูงสุดในการติดตั้งแผงโซลาร์เซลล์ โดยที่มุมเอียงแผงโซลาร์เซลล์ 15 องศา จะทำให้แผงรับพลังงานแสงอาทิตย์สูงสุดอยู่ที่ 3.55 kW . ℎr/m²/day และในกรณีศึกษาต้องการติดตั้งแผงโซลาร์เซลล์บนหลังคาสนามราชมังคลากีฬาสถาน โดยหันหน้าแผงไปทางทิศใต้ พบว่าที่มุมเอียงของแผงประมาณ 15 องศา จะทำให้แผงโซลาร์เซลล์รับพลังงานแสงอาทิตย์สูงสุดอยู่ที่ 3.41 kW . ℎr/m²/day.
การสร้างซูเปอร์แลตทิซของแกรฟีนที่ประกบกันสองชั้น
Authors:   , วงษ์ศิริ พงษ์เทพ
Published: February 2025

แกรฟีนสองชั้นที่ถูกบิด (twisted bilayer graphene : TBG) ได้รับความสนใจเป็นอย่างสูงเนื่องจากความสามารถในการปรับเปลี่ยนโครงสร้างแถบพลังงานเมื่อมุมสัมพัทธ์ระหว่างแผ่นบนและแผ่นล่างเปลี่ยนไป มีการค้นพบว่าแกรฟีนสองชั้นที่ถูกบิดประมาณ 1.8 องศา ได้กลายเป็นตัวนำยิ่งยวดที่อุณหภูมิต่ำกว่า 2 เคลวิน ซึ่งเป็นผลมาจากโครงสร้างแถบพลังงานที่มีลักษณะแบนราบ ในโครงงานนี้แกรฟีนสองชั้นที่ถูกบิดจะถูกสร้างขึ้นโดยการนำแกรฟีนชั้นเดียวสองแผ่นมาวางทับกัน โดยที่แกรฟีนแผ่นบนและแผ่นล่างจะถูกยึดติดกันด้วยแรงแวนเดอร์วาลส์ สองวิธีที่ถูกใช้ในการสร้าง TBG เพื่อที่จะให้มีมุมสัมพัทธ์ที่มีขนาดเล็ก ได้แก่ วิธีการเล็งขอบของแกรฟีนแผ่นบนและแผ่นล่างให้มีมุมสัมพัทธ์ตามต้องการ และวิธีฉีกแกรฟีนแผ่นเดียวเป็นสองแผ่นและประกบทับ (tear and stack method) จากผลการวิเคราะห์ภาพ AFM ของชิ้นงานจากทั้งสองวิธี พบเห็นฟองจากสิ่งสกปรกที่อยู่ระหว่างแกรฟีนสองแผ่นอยู่เป็นจำนวนมาก ซึ่งวิธีลดจำนวนฟองนั้นต้องไปปรับแก้ขั้นตอนระหว่างการประกบทับเช่น อุณหภูมิที่ใช้และการลดความเร็วในการประกบ เป็นต้น สำหรับการวิเคราะห์ข้อมูลรูปร่าง 2D peak ของเส้นสเปคตรัมแบบรามาน พบว่าวิธีการเล็งขอบมีรูปร่างเป็น single lorentzian peak เหมือนกันกับของแกรฟีนหนึ่งชั้นแต่จะมีขนาดความเข้มที่สูงกว่าซึ่งเป็นการยืนยันว่าเป็น TBG ที่มุมสัมพัทธ์มีขนาดใหญ่ และสำหรับวิธีฉีกและประกบทับพบว่ารูปร่างของ 2D peak มีความไม่สมมาตร ซึ่งแตกต่างกับแกรฟีนที่หนาหนึ่งชั้นที่ 2D peak มีความสมมาตรและแกรฟีนที่หนาสองชั้นซึ่งลักษณะของ 2D peak นั้นประกอบจาก lorentzian peaks สี่อันรวมกัน ทำให้ยืนยันได้ว่าเป็น TBG ที่มีมุมสัมพัทธ์ขนาดเล็ก
วิธีการฮิวริสติกสำหรับการแก้ปัญหาการจัดตารางการผลิตที่มีกำหนดเวลา
Authors:   , อินทะ ศุภชัย
Published: February 2025

ในโครงงานนี้เราศึกษาวิธีการแก้ปัญหาการจัดตารางการผลิตที่มีกำหนดเวลาโดยใช้ วิธีการกำหนดการเชิงเส้นจำนวนเต็ม (Integer linear programming method) และวิธีการจัดตารางการผลิตแบบนอนดีเลย์ (Nondelay scheduling scheme method) เพื่อแก้หาคำตอบตามฟังก์ชันจุดประสงค์ที่กำหนดไว้ ซึ่งได้ใช้ปัญหามาตรฐาน (Benchmark) ขนาด 10 งาน กับ 5 เครื่องจักร จำนวน 5 ปัญหา พร้อมกับพิจารณากำหนดเวลาแยกออกเป็น 3 แบบและกำหนดค่าพารามิเตอร์ต่าง ๆ เป็นค่าคงตัวที่สอดคล้องกับปัญหาดังกล่าว จากนั้นจะแสดงผลการเปรียบเทียบของคำตอบที่ได้จากทั้ง 2 วิธีการ ผ่านค่าร้อยละความคาดเคลื่อนสัมพัทธ์ (RE : Relative Error) และค่าเฉลี่ยของร้อยละความคาดเคลื่อนสัมพัทธ์ (MRE: Mean Relative Error) เพื่อสรุปผลจากผลคำตอบที่ได้มา พร้อมทั้งแสดงถึงปัญหาที่พบเมื่อใช้วิธีการจัดตารางการผลิตแบบนอนดีเลย์และเสนอแนวทางการปรับปรุงวิธีการฮิวริสติกดังกล่าว
Assessing air pollution removal by urban tree species in Chulalongkorn University Centenary Park
Authors:   , Kiewrat Thananchanok
Published: February 2025

Nowadays, urban populations are growing rapidly leading to urbanization that can increase air pollution emission such as Nitrogen dioxide (NO₂). Some studies have suggested that urban greening could contribute to air pollution reduction in two ways; through leaf stomata uptake of gaseous pollutants and leaf interception of particulate matter. This study has studied air pollution absorbed through leaf stomata uptake, nitrogen dioxide (NO₂), in 4 species of urban trees that planted in Chulalongkorn University Centenary Park (CU 100 Park) includes: Lagerstroemia floribunda (Crepe Myrtle), Afzelia xylocarpa (Black rosewood), Homalium tomentosum (Vent.) Benth (Moulmein lancewood) and Bauhinia purpurea (Orchid Tree). The objective of this study is to estimate the air pollution removal and to compare the air pollution removal between wet and dry season of the four species. We estimated air pollution removal rate by measure stomatal conductance (gs) and environmental factors to calculated NO₂ flux in wet and dry season and to find relationships with environmental factors. We found that NO₂ flux of all species had no difference between wet and dry season (p-value equals 0.08-0.16). The highest NO₂ flux is occurred in Afzelia xylocarpa (Black rosewood). In dry season, linear relationships between wind speed affect to NO2 flux of Afzelia xylocarpa and Lagerstroemia floribunda while, in wet season wind speed were not affected. Therefore, the information from this study can be used to help planners better design and manage urban trees to improve air quality in parks.
ภาวะเพศกำกวมในกบหนอง Fejervarya limnocharis (Gravenhorst, 1829) เพศผู้ ในป่าอนุรักษ์และสถานีวิจัยจุฬาลงกรณ์มหาวิทยาลัย จังหวัดสระบุรี
Authors:   , สุ่มมาตย์ ศดานันท์
Published: February 2025

กบมีลักษณะเหมาะสมต่อการเป็นสิ่งมีชีวิตเฝ้าระวังภัยในสิ่งแวดล้อม เนื่องจากลักษณะของผิวหนังทำให้สารแปลกปลอมผ่านเข้าสู่ร่างกายได้ง่ายและมีผลต่อการเจริญของกบ จากการศึกษาก่อนหน้าพบว่ากบหนอง Fejervarya limnocharis เพศผู้ตัวเต็มวัยในพื้นที่เกษตรกรรมในจังหวัดน่าน ซึ่งมีการใช้สารฆ่าวัชพืชในระดับที่แตกต่างกัน แสดงภาวะเพศกำกวมหรือมี testicular ovarian follicle (TOFs) ในอัณฑะ แต่ยังไม่สามารถระบุได้แน่ชัดว่าเป็นผลมาจากการปนเปื้อนสารฆ่าวัชพืชในพื้นที่เกษตรหรือเป็นกระบวนการเจริญตามปกติของอัณฑะกบหนอง ในการศึกษาครั้งนี้จึงมีจุดประสงค์เพื่อศึกษาโครงสร้างจุลกายวิภาคของอัณฑะของกบหนองเพศผู้ในพื้นที่ที่ไม่มีประวัติการปนเปื้อนสารฆ่าวัชพืช โดยเก็บตัวอย่างกบหนองที่พบจากวิธี visual encounter surveys ในพื้นที่ป่าอนุรักษ์และสถานีวิจัยจุฬาลงกรณ์มหาวิทยาลัย จังหวัดสระบุรี ในปี พ.ศ.2561 หลังจากการุณยฆาตนามาวัดความยาวและชั่งน้ำหนักตัวกบและอัณฑะ รักษาสภาพอัณฑะ นำเนื้อเยื่อมาทาสไลด์ถาวรด้วยวิธี paraffin method และย้อมด้วยสี hematoxylin และ eosin แล้วนำมาตรวจสอบ TOFs ภายใต้กล้องจุลทรรศน์แบบใช้แสง ผลการศึกษาพบว่าค่าสุขภาวะและ gonadosomatic index ของกบในพื้นที่นี้มีค่าใกล้เคียงกับกบที่พบในพื้นที่อ้างอิงในจังหวัดน่าน และมีอัตราการพบ TOFs ใน ระยะตัวเต็มวัย ระยะก่อนเต็มวัย และ ระยะวัยอ่อน คือ 46/50 (ร้อยละ 92) 7/7 (ร้อยละ 100) และ 6/6 (ร้อยละ 100) ตามลำดับ การปรากฏของภาวะเพศกำกวมในกบหนองที่อาศัยในพื้นที่ที่ไม่มีประวัติการใช้สารฆ่าวัชพืช สามารถนำไปใช้ประกอบการพิจารณาความเหมาะสมของการใช้ภาวะเพศกำกวมเป็นตัวบ่งชี้เชิงผลกระทบ และเชิงความไวต่อการปนเปื้อนของสารฆ่าวัชพืชในกบหนอง
พัฒนาวิธีการเตรียมตัวอย่างไข่ไก่เพื่อวิเคราะห์เชิงปริมาณไอโอดีนโดยใช้เทคนิคไอออนโครมาโทกราฟีด้วยอิเล็กทริคอลคอนดักติวิตี
Authors:   , ศรีวะลา ศศิพัชร์
Published: February 2025

ในงานวิจัยนี้พัฒนาวิธีการเตรียมตัวอย่างด้วยวิธีการตกตะกอนโปรตีน สำหรับตรวจวัดปริมาณไอโอดีนในไข่ไก่โดยใช้เครื่องไอออนโครมาโทกราฟี โดยศึกษาปัจจัยที่ส่งผลต่อประสิทธิภาพการตกตะกอนโปรตีน ได้แก่ ชนิดตัวทำละลายโดยการสังเกตลักษณะทางกายภาพของตัวอย่างไข่ไก่หลังผ่านวิธีการเตรียมตัวอย่าง และประสิทธิภาพของวิธีการเตรียมตัวอย่าง โดยประเมินจากเปอร์เซ็นต์ค่าการคืนกลับจากการเติมสารละลายไอโอไดด์และไอโอเดตที่ความเข้มข้น 5 มิลลิกรัมต่อลิตร พบว่าวิธีการตกตะกอนโปรตีนด้วยเมทานอลและอะซิโตไนไตรล์ร่วมกับกรดฟอร์มิกเข้มข้น 1 เปอร์เซ็นต์ สามารถกำจัดเมทริกซ์ไข่ไก่ได้สารละลายใสที่สุด จากเปอร์เซ็นต์ค่าการคืนกลับพบว่าเมทานอลมีความสามารถในการตกตะกอนไอโอไดด์และไอโอเดตดีกว่าอะซิโตไนไตรล์ เมทริกซ์ในไข่ไก่มีผลต่อการวัดปริมาณไอโอไดด์และไอโอเดต เมื่อนำวิธีการเตรียมตัวอย่างที่พัฒนาขึ้นไปหาปริมาณไอโอดีนในไข่ไก่เสริมไอโอดีน พบว่าได้ปริมาณไอโอไดด์ในไข่เสริมไอโอดีน ตัวอย่างที่ 1 0.4103 ไมโครกรัมต่อฟอง และ 0.4534 ไมโครกรัมต่อฟอง มีเปอร์เซ็นต์ค่าความผิดพลาดสัมพัทธ์ -6 ถึง 4 เปอร์เซ็นต์ และ มีปริมาณไอโอไดด์ในไข่เสริมไอโอดีน ตัวอย่างที่ 2 0.8320 ไมโครกรัมต่อฟอง และ 0.5223 ไมโครกรัมต่อฟอง ตามลำดับ มีเปอร์เซ็นต์ค่าความผิดพลาดสัมพัทธ์ 65 ถึง 78 เปอร์เซ็นต์
การศึกษาองค์ประกอบทางเคมีจากผลของดีปลี
Authors:   , บุญศรีสุข สุชานารถ
Published: February 2025

งานวิจัยนี้มีวัตถุประสงค์เพื่อแยกและพิสูจน์โครงสร้างทางเคมีของสารจากผลดีปลี โดยนำผลดีปลีมาสกัดในเฮกเซนและเอทิลแอซิเทต นำสิ่งสกัดเฮกเซนและเอทิลอะซิเตทมาแยกให้บริสุทธิ์ด้วยเทคนิคโครมาโทกราฟี พบว่าแยกได้สารที่เคยมีข้อมูลการรายงานมาก่อนหน้านี้ 7 ชนิด คือ N-[(2E,4E)-tetradecadienoyl]-piperidine (SB1), (2E) 1-(piperidin-1-yl)-tetradec-2-en-1-one (SB2), 1-[(2E,4E)-1-oxo-2,4-hexadecadienyl]-piperidine (SB3), piperlongimin B (SB4), methyl piperate (SB5), guineensine (SB6) และ piperine (SB7) โดยโครงสร้างทั้งหมดได้พิสูจน์ทราบด้วยวิธีทางสเปกโทรสโกปี ร่วมกับการเปรียบเทียบข้อมูลที่เคยมีการรายงานมาก่อนหน้านี้
โปรแกรมแสดงการเปรียบเทียบวิธีการจัดเรียงข้อมูลแบบฟองและแบบแทรก
Authors:   , ขาวผ่อง ชัยฤทธิ์
Published: February 2025

โครงงานนี้มีวัตถุประสงค์เพื่อวิเคราะห์และนำเสนอวิธีการจัดเรียงลำดับข้อมูลแบบฟอง และการจัดเรียงลำดับข้อมูลแบบแทรก พร้อมทั้งเปรียบเทียบประสิทธิภาพของการเรียงลำดับทั้งสองวิธีโดยนำเสนอวิธีการจัดเรียงลำดับข้อมูลแบบฟองและวิธีการจัดเรียงลำดับข้อมูลแบบแทรก ผ่านโปรแกรมคอมพิวเตอร์โดยใช้ภาษาซี
การสังเคราะห์มอนอกลีเซอไรด์แบบเลือกสรรจากกรดไขมันปาล์มด้วยตัวเร่งปฏิกิริยาคาร์บอนชนิดกรด
Authors:   , เทียนสุวรรณ ณัฐภัทร
Published: February 2025

งานวิจัยนี้มีวัตถุประสงค์เพื่อศึกษาหาภาวะที่เหมาะสมในการเตรียมคาร์บอนชนิดกรดจากถ่านกะลามะพร้าวสำหรับใช้เป็นตัวเร่งปฏิกิริยาวิวิธพันธุ์ในการสังคราะห์มอนอกลีเซอไรด์ผ่านปฏิกิริยา เอสเทอริฟิเคชันของกลีเซอรอลและกรดไขมันปาล์ม (Palm fatty acid distillate, PFAD) ในเครื่องปฏิกรณ์แบบแบตซ์ ขั้นแรก ปรับสภาพพื้นผิวของถ่านกะลามะพร้าวที่ได้รับอนุเคราะห์จากบริษัท นอร์ทเทิร์น รีนิวเอเบิ้ล เอเนอร์จี้ จำกัด ผ่านปฏิกิริยาออกซิเดชันโดยใช้สารละลายกรดฟอร์มิกร่วมกับไฮโดรเจนเปอร์ออกไซด์ ที่ความเข้มข้นต่างๆ จากนั้นดัดแปรพื้นผิวของถ่านที่ได้ให้มีหมู่กรดซัลโฟนิก (-SO₃H) ด้วยกรรมวิธีซัลโฟเนชัน (sulfonation method) โดยใช้กรดซัลฟิวริกเข้มข้น (H₂SO₄) 10 โมลาร์ เป็นเวลา 3 ชั่วโมง ที่อุณหภูมิแตกต่างกัน จะได้ตัวเร่งปฏิกิริยาคาร์บอนชนิดกรด การศึกษาลักษณะทางกายภาพและเคมีของตัวเร่งปฏิกิริยาดังกล่าวใช้เทคนิค Fourier transform-infrared spectroscopy (FTIR), CHNS analysis และ acid-base back titration พบว่าภาวะที่เหมาะสมในการเตรียมตัวเร่งปฏิกิริยา คือ การปรับสภาพพื้นผิวของถ่านกะลามะพร้าวด้วยสารละลายกรดฟอร์มิกผสมไฮโดรเจนเปอร์ออกไซด์ที่ความเข้มข้น 0.15 โมลาร์ อุณหภูมิ 50 องศาเซลเซียส เป็นเวลา 3 ชั่วโมง และการทำซัลโฟเนชันที่อุณหภูมิ 120 องศาเซลเซียส เป็นเวลา 3 ชั่วโมง (STC-SO₃H-5) โดยมีปริมาณซัลเฟอร์ 0.28 มิลลิโมลต่อกรัม และปริมาณตำแหน่งกรด 3.49 มิลลิโมลต่อกรัม จากการศึกษาประสิทธิภาพของ STC-SO₃H-5 ในปฏิกิริยาเอสเทอริฟิเคชันของกลีเซอรอลและ PFAD (อัตราส่วนโดยโมลของกลีเซอรอล: PFAD = 2: 1) โดยใช้ปริมาณตัวเร่งปฏิกิริยา 5 wt.% อุณหภูมิ 120 องศาเซลเซียส เป็นเวลา 3 ชั่วโมง พบว่า การเปลี่ยนของ PFAD และการเลือกสรรต่อมอนอกลีเซอไรด์ เท่ากับ 35.3 และ 99.9% ตามลำดับ ซึ่งใกล้เคียงกับประสิทธิภาพในการเร่งปฏิกิริยา AC-SO₃H ที่เตรียมจากถ่านกัมมันต์ที่มีพื้นที่จำเพาะสูง นอกจากนี้ ตัวเร่งปฏิกิริยา STC-SO₃H-5 ที่เตรียมขึ้นยังมีความสามารถในการเร่งปฏิกิริยาเอสเทอริฟิเคชันที่สูงกว่าตัวเร่งปฏิกิริยาชนิดเรซินเกรดการค้า Amberlyst®15
Spatial variability of available micronutrients in burning and non-burning paddy soils
Authors:   , Juethong Boonyaporn
Published: February 2025

An open burning in paddy field is a conventional way to remove stubbles and prepare for the next crop cycle, yet a controversial issue about available micronutrients in soils remains, in particular, in a long-term burned field. This study aimed to i) compare available concentrations of Cu, Fe, Mn and Zn between burning and non-burning paddy soil, ii) assess the relationship of micronutrient availability and soil properties, iii) map the spatial distribution of soil micronutrients. Two sets of soil samples, a total of 40, were collected from two paddy fields based on minimum consecutive five-year periods of burning versus non-burning practices. Available Cu, Fe, Mn and Zn were obtained by diethylenetriaminepentaacetic acid (DTPA) extraction method. Mean available micronutrients were as follows: Fe>Mn>Cu>Zn. Abundant concentrations of Cu, Fe, and Mn were sufficient for growing rice in both sites; however, they were significantly greater in burning paddy field as compared to non-burning field. Zn deficiency occurred across paddy farming soils. On the basis of results obtained, Strategies to improve Zn availability are required.
การกระจายตัวของความเค้นทางธรณีแปรสัณฐานบริเวณภาคเหนือ ประเทศไทยและพื้นที่ข้างเคียง
Authors:   , เลิศจันทึก เบญญา
Published: February 2025

เนื่องด้วยในปัจจุบันในบริเวณภาคเหนือของประเทศไทยและพื้นที่ข้างเคียงยังคงมีแนวรอย เลื่อนมีพลังอยู่เป็นจำนวนมาก เช่น แนวรอยเลื่อนแม่ทา แนวรอยเลื่อนพะเยา โดยแนวรอยเลื่อน เหล่านี้ยังพาดผ่านไปยังเมืองสำคัญและแหล่งชุมชนอีกด้วย ซึ่งมีโอกาสเลื่อนตัวทำให้เกิดแผ่นดินไหว และสร้างความเสียหายให้เกิดขึ้นได้ โดยจากการศึกษาของกูเตนเบิร์กและริกเตอร์ทำให้ทราบว่า พฤติกรรมแผ่นดินไหวในอดีตจะสามารถทำนายพฤติกรรมการเกิดแผ่นดินไหวในอนาคตได้ ซึ่ง สามารถที่จะเตรียมการเฝ้าระวัง ป้องกัน และลดความเสียหายที่จะเกิดขึ้นได้ โดยแผ่นดินไหวที่มี สาเหตุจากธรรมชาติ จะเกิดจากการปลดปล่อยพลังงานเพื่อลดความเครียดที่สะสมไว้ภายในโลก ออกมาเพื่อปรับสมดุลของเปลือกโลกให้คงที่ โดยถ้าพื้นที่ใดที่มีความเค้นสะสมตัวสูง จะมีโอกาสเกิด แผ่นดินไหวในเวลาต่อมา จึงเป็นที่มาของงานวิจัยนี้ โดยทำการศึกษาค่าคงที่ b ในสมการกูเตนเบิร์ก และริกเตอร์ ซึ่งค่าคงที่ b มีความสัมพันธ์เชิงแปรผกผันกับความเค้น หมายความว่า พื้นที่ใดมีค่า b ต่ำ พื้นที่นั้นมีความเค้นสูง ซึ่งมีโอกาสเกิดแผ่นดินไหวได้ในอนาคต หากมีการปล่อยพลังงานจากความเค้น จากข้อมูลแผ่นดินไหวที่คัดกรอกแล้วนามาศึกษาค่า b แต่ละพื้นที่จะมีตัวแปรของจำนวนเหตุการณ์ แผ่นดินไหวที่นำมาใช้การวิเคราะห์ที่เหมาะสมแตกต่างกัน ดังนั้นจึงต้องมีการทดสอบย้อนกลับ โดย จากการศึกษาย้อนกลับพบว่า หากกวาดรัศมีใด ๆ ออกไปจากพื้นที่ตามจำนวนแผ่นดินไหว 35 เหตุการณ์ จะทำให้ค่าที่เหมาะสมที่สุดในการณ์วิเคราะห์ค่า b ของบริเวณภาคเหนือ ประเทศไทย และ พื้นที่ข้างเคียง เมื่อนำค่าดังกล่าวมาศึกษาต่อจะได้แผนที่การกระจายตัวค่า b ในปัจจุบัน พบว่ามี 3 พื้นที่ที่มีค่า b ต่ำลงอย่างต่อเนื่อง บ่งชี้ว่าพื้นที่เหล่านี้มีการสะสมความเค้นเพิ่มมากขึ้น จึงมีโอกาสเสี่ยง ที่จะเกิดแผ่นดินไหวในอนาคตได้
Association between maternal living in e-waste recycling site and adverse birth outcomes in Buriram, Thailand
Authors:   , Yeemadarlee Woranan
Published: February 2025

Each year, many electronic products are obsolete or broken resulting in large electronic waste generation. Daeng Yai subdistrict, Ban Mai Chaiyaphot District and Ban Pao subdistrict, Phutthaisong District in Buriram province were a main hub of e-waste recycling in Thailand. Exposure to common e-waste dismantling, recycling and burning could cause adverse health effects in sensitive population like pregnant women. This e-waste recycling exposure may risk them for adverse birth outcomes. In Thailand, the knowledge of relationship between adverse birth outcomes and maternal living in an e-waste recycling site was very limited. This study applied a retrospective epidemiological design to investigate the association between maternal living in e-waste recycling site and 6 adverse birth outcomes of stillbirth, very low birth weight (VLBW), low birth weight (LBW), preterm birth (PTB), intrauterine growth retardation (IUGR) and all adverse birth outcomes (ABO) and estimated adjusted odds ratio (AOR) using multiple logistic regression by SAS®. The studied population were all infants whose mothers had deliverance at the Burirum hospital between 2010-2019. A number of 35,682 birth records were retrieved from the hospital and were geocoded into 2 groups regarding maternal living address: an exposed group (n = 96) in those 2 subdistricts and a reference groups in other districts (n= 35,682). For the results, we noticed that characteristics of mother and infant (maternal age, marital status, gestation age, pregnancy rate, abortion rate and infant’s sex) between two groups were not different except the marital status. Prevalences of 6 adverse birth outcomes were greater in the expose zone than those in the reference zone. Only ABO prevalence was statistically higher in the exposure zone (27.08%) than that in the reference zone (18.08%). The association between maternal living in e-waste community and all 6 adverse birth outcomes was observed but ABO was the only effect showed a statistically increased risk (AOR=1.67, 95% Cl: 1.05, 2.65). In young mothers (age ≤ 20), PTB was statistically associated with living in the e-waste site by an increased risk (AOR = 2.83, 95% CI: 1.14, 7.06). In pregnant women with single status, it showed a statistically significant increased risk in LBW (AOR=2.89, 95% Cl: 1.22, 6.84) and ABO (AOR= 2.87, 95% Cl: 1.34, 6.16). In a group of pregnant women with female infants, living inside e-waste area was considered the greatest risk of LBW as 14.49-fold higher risk than those living outside (AOR=14.49, 95% Cl: 1.74, 98.01). These findings could be used to plan for a financial support and to develop special heath care education and surveillance program to pregnant mothers living in the e-waste community with a priority to those who were single, young or having female infants to alleviate the risks. This work could be improved if exposure monitoring data were available.
การออกแบบระบบการให้น้ำพืชแบบแม่นยำด้วยระบบสมองกลฝังตัว
Authors:   , จึงจรัสทรัพย์ ญาณินี
Published: February 2025

ในโครงงานนี้เลือกใช้ไมโครคอนโทรลเลอร์ ESP8266 ซึ่งมีคุณสมบัติที่สามารถเชื่อมต่อระบบเครือข่ายคอมพิวเตอร์ไร้สาย (Wireless LAN หรือ Wi-Fi) ได้ มาเชื่อมต่อกับ ตัวรับรู้ความชื้นสัมพัทธ์และอุณหภูมิใน ตัวรับรู้ความชื้นในดิน และตัวบ่งชี้พิกัดพื้นโลก (จีพีเอส) เป็นตัวรับข้อมูลจากข้อมูลความชื้นในดิน ความชื้นสัมพัทธ์ในอากาศและอุณหภูมิที่วัดได้นั้นส่งให้ไมโครคอนโทรเลอร์ประมวลผลโดยเปรียบเทียบกับเงื่อนไขที่ตั้งไว้จากนั้นจึงสั่งการให้ปั๊มน้ำและวาล์วให้เปิดหรือปิด พร้อมทั้งส่งผลของความชื้นสัมพัทธ์ในอากาศ อุณหภูมิที่วัดได้ ความชื้นในดิน พิกัดบนพื้นโลกของชุดการวัดนั้น และแสดงสถานการณ์ทางานของปั๊มน้ำและวาล์วผ่านทางหน้าเว็บไซต์ NETPIE ทำให้สามารถทราบค่าข้อมูล สถานการณ์ทำงานของอุปกรณ์ และควบคุมปริมาณน้ำให้เหมาะสมตรงกับตำแหน่งที่พืชต้องการได้
การจำแนกด้วยลักษณะทางสัณฐานวิทยาและอณูวิทยาของ Phytophthora meadii จากต้นยางพารา
Authors:   , รักท้วม เบญญาภา
Published: February 2025

การคัดแยกรา Phytophthora meadii จากไอโซเลตที่มี Phytophthora สปีชี่ย์อื่นผสมอยู่ซึ่งมาจากจังหวัดตราด และ ระยอง โดยแยกได้ทั้งหมด 3 ไอโซเลต คือ L116-1-1, 77-1-2-2 และ 77-1-2-4 เมื่อศึกษาสัณฐานวิทยา ได้แก่ รูปแบบโคโลนี แบบกระจาย ลักษณะซูโอสปอร์แรงเจียมมี papillum ชัดเจน มีรูปร่างแบบ obpyriform ขนาด ยาว 39.42 ถึง 47.69 ไมโครเมตร (เฉลี่ย 43.56 ไมโครเมตร) กว้าง 27.95 ถึง 31.33 ไมโครเมตร (เฉลี่ย 29.64 ไมโครเมตร) อัตราส่วนความยาวและความกว้าง 1.41-1.59 ความง่ายในการหลุดจากก้านชูสปอร์ (caducity) พบว่าเป็นแบบ caducus มี pedicel ยาว 14.67 ถึง 16.33 ไมโครเมตร (เฉลี่ย 15.56 ไมโครเมตร) การศึกษาทางพันธุศาสตร์โมเลกุลโดยใช้วิธี Nested polymerase chain reaction (Nested PCR) เลือกใช้ไพรเมอร์ 2 คู่คือ ITS1/ITS4 และ A2/I2 พบว่าทั้ง 3 ไอโซเลตอยู่ในจีนัส Phytophthora หลังยืนยันด้วยการหาลำดับนิวคลีโอไทด์บริเวณ ITS และเปรียบเทียบกับฐานข้อมูลสร้างแผนภูมิต้นไม้แบบ neighbor joining tree พบว่ามีความคล้ายกับ P. meadii และ Phytophthora colocasiae ซึ่งอยู่ใน clade 2a แต่เมื่อพิจารณาร่วมกับลักษณะทางสัณฐานวิทยาคาดว่าทั้ง 3 ไอโซเลตเป็นรา P. meadii นอกจากนี้ยังได้ศึกษาการเจริญของรา P. meadii ที่อุณหภูมิต่าง ๆ พบว่าราสามารถเจริญได้ดีที่สุดคืออุณหภูมิ 28 องศาเซลเซียส โดยมีอัตราการเจริญอยู่ที่ 10.99-14.32 มิลลิเมตรต่อวัน และไม่เจริญ ที่อุณหภูมิ 7 และ 37 องศาเซลเซียส การศึกษาความรุนแรงในการก่อโรคโดยวิธี Detached leaf assay ด้วยซูโอสปอร์ พบว่าทั้ง 3 ไอโซเลต สามารถก่อโรคในใบยางพารา
การประเมินเสียงร้องโดยใช้ลักษณะทางสวนศาสตร์
Authors:   , แสงชัย ปิยภูมิ
Published: February 2025

คาราโอเกะ (Karaoke) เป็นกิจกรรมนันทนาการรูปแบบหนึ่งที่ได้ความนิยมในเอเชียฝั่งตะวันออก เครื่องคาราโอเกะประกอบไปด้วยชุดเครื่องเสียงและไมโครโฟนสำหรับร้องเพลงไปตามเนื้อเพลงที่ปรากฏบนจอภาพ โดยเพลงในเครื่องคาราโอเกะจะถูกตัดเสียงร้องหลักของศิลปินออกไป เพื่อให้ผู้ร้องสามารถร้องแทนเสียงร้องหลักและสามารถใช้ฝึกฝนความสามารถในการร้องเพลงได้ โครงงานนี้มีจุดประสงค์เพื่อสร้างการประเมินการร้องเพลงด้วยคอมพิวเตอร์ โดยพิจารณาลักษณะทางสวนศาสตร์ ได้แก่ ระดับเสียง ความยาว และความหนักเบา และความถูกต้องของการร้องตามเนื้อร้อง จากการทดลองพบว่าการประเมินการร้องด้วยคอมพิวเตอร์นี้ สามารถใช้ประเมินการร้องของนักร้องได้จริง แต่ยังให้ผลที่มีความแตกต่างจากผลการประเมินโดยมนุษย์อยู่มาก
การคัดแยกและระบุลักษณะสมบัติของแบคทีเรียที่มีความสามารถในการผลิตพอลิไฮดรอกซีแอลคาโนเอตจากดิน
Authors:   , ชัยศรี ปวันรัตน์
Published: February 2025

ปัจจุบันได้เกิดปัญหามลภาวะขยะพลาสติกเพิ่มมากขึ้น ทำให้เริ่มมีการสนใจพลาสติกชีวภาพทดแทนพลาสติกจากพลังงานปิโตรเลียม เนื่องจากพลาสติกชีวภาพสามารถย่อยสลายได้เร็วเมื่อเทียบกับพลาสติกจากพลังงานปิโตรเลียม Polyhydroxyalkanoate (PHAs) เป็นพลาสติกชีวภาพทางเลือกหนึ่งที่เริ่มมีการสนใจมากขึ้น ซึ่ง PHAs เป็นพอลิเอสเทอร์ที่มีคุณสมบัติคล้ายพลาสติกจากแหล่งปิโตรเลียมและเป็นพอลิเมอร์ชีวภาพจากจุลินทรีย์ที่ผลิตได้โดยจุลินทรีย์หลายชนิดและเมื่อเกิดการย่อยสลายในธรรมชาติได้ผลิตภัณฑ์สุดท้ายเป็นน้ำและแก๊สคาร์บอนไดออกไซด์ในสภาวะไร้อากาศ ซึ่งสามารถช่วยลดปริมาณขยะตกค้างหลังจากนำไปฝังกลบได้ วัตถุประสงค์ของงานวิจัยนี้เพื่อคัดแยกหาแบคทีเรียที่มีความสามารถในการผลิต PHAs จากดินที่ได้ทำการฝังแผ่น PHB ลงไป แล้วพบว่าน้ำหนักของแผ่นพลาสติกมีน้ำหนักที่ลดลงเมื่อเวลาผ่าน ซึ่งสามารถคัดแยกได้ทั้งหมด 8 ไอโซเลต โดยใช้อาหารคัดเลือกที่ทำการผสม Nile Blue A ลงไป เพื่อเป็นการตรวจหาแบคทีเรียที่สามารถผลิต PHAs ผลการวิเคราะห์ยีนบริเวณ 16S rRNA ของทั้ง 8 ไอโซเลต แสดงให้เห็นว่ามีความคล้ายคลึงกับ Chryseobacterium daecheongense DSM 15235 98.84 เปอร์เซ็นต์ Pseudomonas tianjinensis 68 98.70 เปอร์เซ็น Lysinibacillus boronitolerans T-10a 98.93 เปอร์เซ็นต์ Enterobacter hormaechei subsp. Xiangfangensis 10-7 99.86 เปอร์เซ็นต์ Sphingopyxis indica DS15 99.47 เปอร์เซ็นต์ Gordonia bronchialis DSM 43247 98.57 เปอร์เซ็นต์ Mesorhizobium soli NHI-8 96.53 เปอร์เซ็นต์ และ Pseudomonas citronellolis NBRC 103043 99.64 เปอร์เซ็นต์
Application of biochars derived from agriculture wastes for wastewater treatment
Authors:   , Soonkee Worakan
Published: February 2025

Canteen wastewater obtains a highly organic compound which should be treated before discharge to the environment. In this study, corn cob and pineapple peel were converted to biochar by pyrolysis at 400 450 and 500oC. The yield of corn cob and biochar pineapple peel were 29.24 to 34.94% and 34.67 to 46.34%, respectively. Corn cob biochar at 400°C has a surface area 7.685 m2/g and a high total pore volume that shows the potential of adsorption wastewater. The experiment was conducted by vary the ratio of biochar (30g, 15g and 10g) in 300 ml. of canteen wastewater for 3 day. The result showed that corn cob biochar at 400°C had high efficiency to treat canteen wastewater. The removal of total Kjeldahl nitrogen (TKN) was 85.38% of and pH was increased until the acceptable value of the domestic wastewater standard. Moreover, the result indicated that biochemical oxygen demand (BOD), chemical oxygen demand (COD), total suspended solid (TSS) and oil and grease of wastewater significantly decreased. Therefore, corn cob and pineapple peel can be converted to biochar for treatment canteen wastewater.